**НАРОДНО ЧИТАЛИЩЕ „ХРИСТО БОТЕВ – 1892“ – СЕЛО ЧОКМАНОВО, ОБЩИНА СМОЛЯН**



**О Т Ч Е Т**

**ЗА ДЕЙНОСТТА НА ЧИТАЛИЩЕ „ХРИСТО БОТЕВ – 1892 г.“ С.ЧОКМАНОВО**

**ЗА 2022 г.**

Изминалата 2022 година бе посветена на юбилея на читалището – 130 години от създаването му и мероприятията за честването се проведоха по време на Традиционния Илинденски събор.

Първо бе представена книгата „Чокманово и Хаджи Тодоровото родословие“ – том I – „Основаване на Милковския род“ от г-н Христо Андреев, автор на книгата, което премина при изключително голям интерес от присъстващите.

По време на събора за доброто настроение на гости и жители на Чокманово се погрижиха Фолклорен ансамбъл „Георги Чилингиров“ при НЧ „Отец Паисий“ – село Полковник Серафимово и оркестър „Родопско настроение“

През 2022 г. дейността на читалище „Христо Ботев – 1892“ село Чокманово бе подчинена за удовлетворение потребностите на населението на селото за по-богат културен живот и запазване на традициите на селото, като:

* Читалищните деятели се включиха активно в почистване, организиране и провеждане на църковния празник на селото и честване на храмовия празник на църквата „св.Илия“.
* Читалищните дейци за поредна година съдействаха за увеличаване броя на книгите в библиотеката на читалището и събраха дарения за провеждане на събора;
* Членове на читалищното настоятелство съвместно с хора, изпратени от Община Смолян изчистиха централната част на селото.
* Бяха проведени четири доброволчески акции за помощ на възрастните хора в селото.

През 2022 г. бе проведено отлаганото заради Ковид Кризата отчетно- изборно събрание, на което бе избрано ново ръководство. Редовно са провеждани заседания на читалищното настоятелство.

На 27.12.2022 г. беше организирано Коледно тържество, на което присъстваха голяма част от чокманци. За празничната атмосфера допринесе и известната фолклорна певица Златина Узунова, която пя в съпровод на гайда.

Читалищното настоятелство през 2022 г. е работило със средствата от утвърдената субсидия, отпусната от държавния бюджет, членски внос и дарения.

**ПРЕДСЕДАТЕЛ:**

 /Ралица Данчева/